Ioan Niculae, al doilea afacerist care acuză că a fost victima unei escrocherii puse la cale de partenerii lui Călin Georgescu
Omul de afaceri Ioan Niculae a acuzat că a fost victima unei escrocherii puse la cale de parteneri ai lui Călin Georgescu și nu exclude ca banii cu care a fost înșelat să fi ajuns în campania fostului candidat independent de la alegerile prezidențiale din noiembrie, potrivit unei anchete G4Media. Este al doilea afacerist care acuză că a fost victima unei escrocherii în favoarea lui Călin Georgescu, după cel despre care Digi24.ro a scris pe larg aici încă de anul trecut. Georgescu ar fi spus că are nevoie de 50 de milioane de euro pentru finanțarea campaniei prezidențiale, potrivit unui consultant financiar.